
PROOEMIUM. 

In  eo,  ut  legibus  academicis  satisfacturus  dissertationis 
specimen  exhiberem,  quum  essem,  ad  infantulorum  morbos 
animum  converti,  qui  jam  pridem  ab  illo  tempore,  quo 
primum  patbologiae  specialis  studio  exardescebam,  prae 
ceteris  aetatis  humanae  morbis  me  detinebant.  Ex  quibus 
tamen  ut  hydrocephalum,  de  quo  scriberem,  praecipue  eli- 
gerem, eo  mihi  persuasum  est,  quod  ipse  saepius  rapidum 
illum  morbum  toto  decursu  non  vidi  tantum,  sed  pluries 
etiam  eundem  atque  gravissimum  curavi  prospere,  quum 
jam  Vratislaviae  policlinicam  praxin  exercitarem.  Nec 
jam  est,  quod  sit  mirandum,  cur  morbum  non  magis  fre- 
quentem quam  funestum  ante  alios  puerilis  aetatis  mor- 
bos praecipue  adamaverim,  prae  ceteris  quum  noverim. 
Sin  vero  rem  propositam  haud  aptissime  tractaverim,  nec 

plane  amplexus  sim  tanti  argumenti  copiam,  nolitis  obii- 

. . i 

visci: 


„!n  magnis  et  voluisse  sat  est!“ 


/ 


Phaenomenologia  morbi. 

Raro  tantum  universum  morbi  decursum  contemplari  con- 
tingit , plerumque  potius  priora  morbi  stadia , perfida  illa, 
pro  nihilo  putantes  homines  medicum  implorant  demum, 
si  nihil  jam  est,  cui  medeatur;  aut  morbus  vel  incipiens 
medici  experientiae  atque  auxilio  creditus,  tam  rapide  in- 
cedit, ut  multo  prius,  quam  prorsus  decurrerit,  finiatur 
morte.  At  vero,  si  totum  morbi  decursum  a primo  initio 
ad  finem  legitimum  uscjue  observandi  cuidam  fuerit  occa- 
sio, vix  stadia  plura  distinctis  signis  discreta  negare  po- 
terit In  stadiorum  jam  numero  atque  fine  stabiliendo 
adhuc  auctores  inter  se  discrepant;  alii  duo  statuunt  sta- 
dia, inflammatorium  atque  exsudatorium,  ut  P.  Frank(l), 
Conradi(2),  Rhush,  Krukenberg;  alii,  quibuscum 
plerique  consentiunt,  tria  contendqnt  esse  stadia,  conge- 
stionis, inflammationis,  exsudationis,  veluti  Wbytt(3), 


(1)  Epitome  lib.  VI,  pg.  183. 

(2)  Hufcland’s  Journal.  7,  Bd.  2.  Stuck  pg.  1—18. 

(3)  In  dessen  sammtlichen  Schriften  Bd,  V.  pg.  662. 


Cheyne,  Tissot(l),  Henke(2),  Plenk(3),  Schoen- 
I e i n ; alii  denique,  prae  ceteris  Goelis  celeberrimus 
quem  et  nos  sequemur,  quatuor  describunt  stadia,  pro- 
dromorum, inflammatorium,  exsudativum,  paralyticum.  Sed 
haec  hactenus;  perlustremus  jam  ipsa  stadia  singula  paulo 
accuratius,  ac  quidem 

I.  Stadium  prodromorum  s.  turgescentiae. 

Qui  diligentius,  quam  vulgo,  res  hominesque  contem- 
plari solet,  vix  eum  fugiet,  infantulos  morbo  incipiente 
plane  alios  solito  more  reddi,  hilares,  alacres,  jocosi  qui 
antea  erant,  fugiunt  nunc  morosi,  ignavi  ludos,  quibus 
tantopere  gaudebant.  Qui  jam  incedere  didicerunt,  nunc 
ambulare  conati  quam  facillime  vestigio  falluntur,  aut  la- 
boriose incedunt  pedes  sursum  ponentes,  tanquain  scalas 
adscendere  velint  (4).  Oui  jam  loqui  coeperunt,  in  le- 
ctulo erecti  de  vertigine,  cephalaea,  temulentia  queruntur, 
quibus  depressi  illico  in  lectulum  recumbunt. 

Caput  tangitur  ardens,  oculi  sanguine  injecti  fugiunt 

(1)  Ueber  die  Nerven  u.  deren  Krankheiten.  Bd.  3.  T.  II. 
pg.  204—228.  Frankfurt  u.  Leipzig  1784. 

(2)  Handbuch  der  Kinderkrankheilen.  Bd.  2.  pg.  129. 

(3)  Doctr.  dc  morbis  infant  pg.  47 — 49. 

(4)  Goelis  Abhandl.  Uber  die  vorziiglichsten  Krnkhtn.  d. 
kindl.  Alters.  pg.  20. 

lucem,  facies  rubescit,  saepe  colorem  mutat,  quam  maxime 
modo  rubescit  modo  pallescit;  iufantes,  quamquam  somni 
pleni,  tamen  insomnes  sunt  aut  solito  plus  dormiunt;  est 
somnus  valde  inquietus,  nec  aegrotulos  levat  ullo 
modo,  nam  pavoribus  ex  somno  excitantur,  quin  minimo 
strepitu  exterrentur,  mussitant,  inter  somnum  clamorem 
proprium  peracutum,  protractum  edunt,  aut  sponte  aut  si 
tangitur  ulla  corporis  pars,  cujus  clamoris  primus  mentio- 
nem fecit  Coindet,  nominans  „cri  hydrencephalique“. 
Urina  secernitur  parca,  saepenumero  turbida,  lactea,  se- 
dimentum album  cretae  instar  seponit,  aut  secundum 
Vieus  seux  splendidum,  quod  initio  membranam  conformat, 
quam  Burdach(l)  ex  adipocire  cerebri  decomposita  ex- 
plicari vult.  Coindet  (2)  atque  Mattbey  urinam,  quae 
particulis  micantibus  illis  est  saturata,  signum  existimant 
hydrocephali  quam  maxime  pathognomonicum.  Alvus  per- 
tinacissime est  obstipata,  ut  ne  drasticis  quidem  remediis 
facile  solvatur.  Cutis  sicca,  saepe  vel  hoc  in  stadio  ex- 
anthemate, quod  descripsit  For mey,  affecta;  est  exan- 
thema subtilissimum,  siccum,  in  latere  brachiorum  exte- 
riore, in  genis,  interdum  in  labiis  oris  conspicuum;  quod 

(I)  Burdach  v.  Bau  u.  Leben  d.  Geliirns.  VII.  pg.  74. 

(2\  Observalions  sur  un  charactere  parliculier  des  urines. 
Pg-  34. 

tamen  alii  scriptores,  ut  Henke  (1),  in  dubium  vocant, 
qui  ejusmodi  exanthema  non  tam  primo  stadio  quam  toto 
morbo  inveniri,  quin  deesse  posse  dicunt.  Ciborum  appe- 
titus deminutus,  nonnunquam,  praesertim  quum  in  lectulo 
eriguntur,  infantes  vomunt,  pulsus  parum  mutatur,  ali- 
quantum justo  frequentior,  interdum  intermittens  (2).  Pri- 
mum hoc  stadium  nonnunquam  abest,  interdum  aliquot 
aut  horas  aut  dies,  quin  septimanas  perdurat.  Sequitur  jam 

II.  Stadium  inflammationis  s.  irritationis. 

Illa,  quae  supra  exposuimus,  signa  ingravescunt, 
aestus  capitis  adaugetur,  infantuli  ne  caput  aut  moveatur 
aut  tangatur,  timent.  Arteriae  carotides  atque  temporales 
vehementer  pulsant,  cephalaea  vaga  redditur  fixa  eadem- 
que  gravior;  caput  aegrotuli  sustinere  recusantes  ad  unum 
alterumve  latus  demittunt,  erecto  tamen  capite  facile  vo- 
munt, difficile  vero  ex  emeticis  sumptis;  capite  in  lectu- 
lum submisso  vofnituritio  pacatur.  Vomitus  signum  est 
gravissimum  atque  frequentissimum  stadii  secundi,  imo 
ubicunque  vomitu  cum  cephalalgia  conjuncto  vexatur  in- 
fans, usquequaque  medicum  hydrocephali  probe  memorem 
esse  oportet.  Verumenimvero  quum  primum  deliria 

(1)  L.  c.  T.  3,  pg.  133. 

(2)  Goelis  !,  c,  pg.  21, 

apparuere  plerumque  cessat  vomitus,  attamen  interdum 
toto  morbo  ad  mortem  usque  redit.  Saepe  aeger  post 
omnia,  quaecunque  ederit,  vomitat,  minus  ex  cibo,  quam 
ex  potu;  evomitur  fluidum  mucosum,  biliosum,  coloris 
lividi- viridis,  odorem  spargens  ingratum,  foetidum,  putri- 
dum. Lingua  parce,  albide  tecta,  interdum  pura,  exeunte 
morbo  perarescit  fusca.  Atque  est  profecto  linguae  con- 
ditio maximi  momenti  in  vomitu  hydrocephalico  ab  gastrico 
dignoscendo.  Sin  medicaminum  ope  alvus  solvitur,  colo- 
ris flavo -viridis  est,  ovis  gallinaceis  concisis  simillima. 
Infantes  jam  aetate  provecti,  septem  annorum,  delirant 
saepe  ex  illo  temporis  puncto,  quo  eos  vomitus  defecit; 
attamen  deliria  minime  suut  furibunda,  nec  similia  iis, 
quae  encephalitidis  adultorum  sunt,  sed  plerumque  multo 
placidiora,  nussitantia  quae  vocantur;  verba  interrupta, 
male  pronuntiata,  fusco  murmure,  manducatione  mandibu- 
larum mixta.  Perdurant  ista  deliria  fere  tres  vel  quatuor 
dies  stadii  irritativi,  interdum  remittunt  paululum,  statirn 
ab  initio  cum  comate  alternant,  cui  denique  prorsus  ce- 
dunt. Jam  nunc  interdum  aegrotuli,  quo  minores  aetate, 
eo  facilius,  corripiuntur  convulsionibus;  convulsiones  si 
cetera  symptomata  superant  plerumque  morbus  citius  de- 
currit, alias  in  tertio  demum  vel  quarto  apparent  stadio, 
saepenumero  longe  antea  musculis  faciei  aut  extremitatum 

superiorum  obiter  coruscantibus  praesagiuntur.  Sensibili- 
tas  oculi  adaucta  ex  photopbobia,  strabismo,  pupilla  con- 
tracta patet,  etsi  eam  interdum  (1)  dilatatam  esse  negari 
nequit  Non  minor  auris  est  byperaesthesis,  oxycoia; 
facies  pallescit,  collabi  incipit;  haud  raro  liberi  mandu- 
cant, labris  crepant,  dentibus  frendunt.  Abdomen  jam 
nunc,  quod  antea  erat  tensum,  collapsum,  etsi  alvus  est 
obstipata,  id  quod  Goelis  (2)  signum  hujus  stadii  es- 
sentiale exhibet;  nares  atque  labia  exsiccescunt,  lotium 
atque  exanthema  Forroeyanum  non  est  aliud,  quam  in 
primo  stadio.  Pulsus  denique,  in  primo  stadio  accelera- 
tus, in  secundo  non  ita  multum  augetur,  exeunte  tamen 
hoc  stadio  rursus  retardatur.  Pervenimus  jam  ad 

III.  Stadium  exsudationis. 

Inter  omnia,  quae  nunc  sunt  enumeranda,  sympto- 
mata ita  convenit,  ut  gensibilitatem  secundi  stadii  sum- 
mam illam  plane  depressam  designent.  Infantes  sponte 
jam  in  lectulo  se  erigere  non  valent,  sed  immobiles  su- 
pine recumbunt,  plerumque  oblique,  caput  in  pulvinaria 

(1)  Hopfengaertn^r  Unters.  Uber  d.  Natyr  u.  Beh.  der 
versch.  Arten  d.  Gehirnwassers. 

(2)  L.  c.  pg.  32. 

infodientes,  pedibus  divaricatis , es  opertorio  lecti  emi- 
nentibus. 

Pupilla  nunc  fere  dilatata  ne  candela  quidem  fla- 
grante obtenta  afficitur,  res  oblatae  jam  non  discernuntur, 
saepe  duplices  videntur.  Non  minus  unusquisque  hebe- 
scit sensus,  excepto  auditu,  ut  Goelis(l)  affirmat,  quo- 
cum  reliqui  scriptores  hac  in  re  non  consentiunt.  Alvus 
eadem  pertinacissime  est  clausa,  quae  erat  antea,  urina 
retenta  aut  guttatim  secernitur  insciis  aegrotis,  pulsus 
inultum  retardatur,  vix  quadragies  vel  quinquagies  tangi- 
tur inaequalis,  halitus  oris  foetet;  in  hoc  stadio  liberi 
avidi  cibos  devorant.  Spatium  hujus  stadii  perquam 
est  varium,  modo  horas  tantum  aliquot  perdurat,  modo 
septimanam  et  plus.  Denique  morbus  adtingit 

IV.  Stadium  paralyticum. 

Initium  convulsionibus  designatur,  interdum  muscu- 
lorum omnium,  saepe  vero  extremitatum  (opisthotoniis 
vere  apparet),  qui  spasmi  paralysi  postremo  finiuntur  ple- 
rumque unius  lateris  atque  dextri  quidem;  convulsiones 
breve  tantum  tempus  interrumpunt  soporem,  in  quo  in- 
fantuli immobiles,  palpebris  semiclausis  supine  recumbunt, 


(1)1.  c.  pg,  34. 

*>x  paralysi  lolii  alvique  excretio  aut  retenta  aut  inscia 
est,  respiratio  frequens,  brevis,  gemitu  magis  minusve 
interrupta,  dysphagia,  caecitas,  surditas,  macies  totius 
corporis  celerrima,  ingens;  pulsus  parvus,  intermittens 
adeo  acceleratur,  ut  ne  enumerari  quidem  possit,  frons 
sudore  frigido,  tenaci  madet  profuso,  dum  manus  pedes- 
que frigescunt;  color  faciei  ruber,  circumscriptus  mortis 
pallore  fugatur,  lingua  sordida,  fissa,  calor  naturalis  ar- 
tuum sensim  atque  sensim  diminutus  plane  aufugit  aucto 
capitis  aestu ; paulo  ante  mortem  cordis  palpitationes  ad 
summum  frequentiae  atque  vehementiae  fastigium  perve- 
niunt, morte  tandem  taetra  fSiitur  haec  scena.  Haec  ha- 
bui de  phaenomenologia  quae  dicerem;  nimirum  nunc  se- 
quitur, ut  loquar  de 

Natura  morbi. 

Quantum  hac  in  re  scriptores  inter  se  discrepent, 
vel  ex  eo  facile  cerni  potest,  quod  morbi  tot  sint  nomina 
tamque  diversa,  ut  Eecephalitis  s.  Meningitis  infantum, 
Hydrocephalus  acutus,  Morbus  cerebralis  Whyttii,  Apo- 
plexia bydrocephalica  infantum,  Enterocephalopyra  infan- 
tum, Hydrophlogosis  ventriculorum  cerebri,  Febris  bydro- 
cephalica, Encephalostasis  infantum,  Neurophlogosis  ce- 
rebri. 

Oua  de  re  quid  sentiam,  nunc  multa  quidem  propter 
brevitatis  rationem  silentio  dissimulanda  existimans,  paulo 
accuratius  disserere  aggrediar  et  tres  quidem  praecipue, 
quum  contemplor  animo,  reperio  scriptorum  sententias  di- 
versas, quarum  jam,  si  placet,  quantum  sit  justa  unaquae- 
quej  videamus.  Omnium  auctorum  plurimi  sunt,  qui  na- 
turam morbi  inflammationem  cerebri  existiment,  etenim 
primum  signa  stadii  inprimis  alterius  omnia  systema  san- 
guiferum  summopere  irritatum  sat  superque  loquuntur; 
cura  inde  antisthenica  strenue  adhibita  optimo  eventu  sen- 
tentiam illam  collaudat.  Necroscopia  denique  et  ipsa  illa 
probari  videtur  sententia;  namque,  si  aeger  altero  in  sta- 
dio emoritur,  cerebrum,  cranio  atque  meningibus  remotis, 
acsi  fuisset  incarceratum  prorumpit,  Vasa  diploes  atque 
meningum  et  cerebri  omnia  hyperaemia  excellunt  insigni, 
ut  ex  cerebro  persecto  abunde  sanguis  emanet.  Sin  mors 
tertium  vel  quartum  definiit  stadium,  multum  aquae  vel 
intra  meninges  reperitur,  in  ventriculis  vero  lateralibus 
unciae  duae  ad  sex  usque  seri  pellucidi,  limpidi,  interdum 
turbidi;  exsudatum  hoc  serosum  alternat  cum  plastico, 
quod  ubi  praestat,  aquae  copia  exigua  atque  ex  contrarioi 
Hic  jam  exsudatum  est  proprium,  ut  saepe  non  ita  facile 
a tuberculis  possit  discerni,  namque  in  pia  matre  prae- 
sertim secundum  majorum  venarum  decursum  maculae  re- 

periuntur  flavidae,  prasinae,  quae  massa  lutea,  friabili, 
steatomatosa,  interdum  modo  gelatinosa  vel  albuminosa 
in  piam  matrem  infiltrata  oriuntur;  illis  piae  matris  locis 
conspissata  ipsa  cum  cerebro  concrevit;  praeterea  tuber- 
cula  miliaria  aut  dispersa  aut  confluentia  in  variis  piae 
matris  partibus,  in  tota  cerebri  superficie  convexa  atque 
copia  meliore  etiam  in  basi  encephali;  simul  insuper  per- 
saepe partes  cerebri  mediae  emollitae  inveniuntur.  Ex- 
sudata jam  haec  omnia,  sive  serosa  sive  plastica,  quin 
sint  ex  inflammatione  progressa  explicanda,  non  dubito 
equidem;  attamen  inflammationis  genus  longe  aliud,  quam 
vulgo  medicorum  schola  vocat,  dico  nimirum  neurophlogo- 
sin.  Jam  Autenrieth  duas  inflammationis  species  ab 
reliquis  secrevit,  videlicet  bydrocephalum  atque  gastroma- 
laciam,  atque  inflammationes  neuroparalyticas  haud  inepte 
vocavit.  Nimirum  optimo  jure  atque  merito  neurophlogo- 
ses  a meris,  quae  dicuntur,  inflammationibus  nunc  discer- 
nuntur; in  ipso  jam  decursu  eo  discrepant,  quod  crustae 
phlogisticae,  ut  cetera  taceam,  in  neurophlogosi  etiam 
gravissima  ne  vestigium  quidem  apparet;  inde  quod  sy- 
stema nervosum  neurophlogosi  quam  facillime  afficitur,  uti 
typo  phaenomenorum  atque  opportunitate  ad  paralysin  in- 
signi declaratur;  denique  quod  organismus  magno  quidem 
impetu,  sed  velociter  tantum  reagit,  nec  procul  torpor. 

Alteram  de  origine  hydrocephali  sententiam,  ne  quid 
dicam  de  reliquis,  tuentur  Fothergill  et  Odi  er,  qui 
morbum  hydropsiarn  primariam  putant;  quos  tamen  errore 
falsos  esse  et  morbus  praecipue  incipiens  diligentius  ob- 
servatus et  corpus  dissectum  testantur.  Nec  desuut  de- 
nique, qui  hydrocephalum  typhum  sic  dictum  cerebralem 
habeant,  ut  Macbridius,  Whytt,  Hopf engaertner, 
Wichmann.  Quos  errores  convincit  una  res,  quod  qui- 
dem typhus  cerebralis  morbus  per  se  plane  est  nullus. 
Sed  quid  hujus  rei  plures  conquiram  sententias?  Quid 
verbis  pluribus  opus  est?  Nullum  scribendi  neque  finem 
neque  modum  reperiemus,  si  omnia  accuratius  explicare 
instituerimus:  ex  iis  jam,  quae  hactenus  exposuimus,  fore 
ut  cernatur,  speramus,  hydrocephalum  esse  neurophlogo- 
sin.  Quae  quum  ita  sint,  haud  cunctamur  ad  causas  jam 
morbi  ipsas  enumerandas  transgredi. 

Aetiologia. 

Primum  jam  causam  praedi spon entem  perscru- 
temur. Hydrocephali  signis  causae  atque  aegrotandi  ge- 
nera, quae  in  cerebrum  infantis  vim  habent,  quam  ma- 
xime variae  apparent.  Illa  videlicet  aetate  cerebrum,  quod 
ipsum  modo  excolitur,  in  sensibilitate  nervorum  aetatis 
teiierrimae  magna  jam  per  se  pronum  procliveque  est, 

vegetatione  laesa,  quam  facillime  et  ipsum  turbari.  Raro 
tamen  morbus  neonatis  ante  mensem  post  partum  deci- 
mum supervenit;  ab  altero  potius  ad  octavum  usque  annum 
plerique  vexantur  infantuli,  verum  nunquam  jam  puberes 
corripiuntur.  Vel  parentum  vivendi  genus  opportunitatem 
quandara  struit;  exstant  funesta  exempla  sat  multa,  in  fa- 
milia una  eademque  omnes  certae  aetatis  infantes  a morbo 
correptos  periisse.  Prae  ceteris  infantes  capite  permagno 
excellentes  propensi  sunt  ad  morbum,  plerumque  sunt 
florentes  atque  mente  praemature  exculta  insignes. 

Ex  causis  occasionalibus  potissimum  hae  no- 
tandae sunt:  caput  vulneratum  aut  contusum;  quaecunque 
sanguinem  ad  caput  versus  magnopere  excitant;  si  infan- 
tes magno  aeris  calore  in  pulvinis  conditi  dormitant;  si 
capite  nudo  solis  aestu  tanguntur,  praesertim  dormieutes; 
si  caput  subito  refrigeratur;  si  spirituosis  aut  narcoticis 
excitantur  vel  sedantur,  quo  in  genere  potissimum  nefan- 
dus nutricum  mos  est  exagitandus,  quae  decoctum  ex  ca- 
pitibus papaveris  paratum  infantibus  potui  praebent,  ne 
ipsae,  quominus  dormiant,  impediantur.  Non  minus  pa- 
rentum condemnandum  est  vitium,  qui  sat  ambitiosi  prae- 
matura disciplina  parvulorum  animos  excolere  student. 
Quas  ad  causas  magis  externas  accedunt  insuper  internae 

satis  plures:  dentitio,  imprimis  vero  scrophulosis  atque 

tuberculosis  (1);  deinde  exanthemata  ut  scarlatina,  mor- 
billi; secreta  aut  sana  aut  pathologica  suppressa,  circuitus 
sanguinis  impeditus,  inflammationes  capiti  vicinae.  Ve- 
rum ne  justo  diutius  in  hoc  dissertationis  genere  versari 
videamur,  nunc  jam  morbi  decursum  atque  exitum  pro- 
ponamus explicandoque  persequamur. 

Decursus  atque  exitus. 

Decursus  interdum  tam  cito  trucidat,  ut  morbus 
apoplexiae  sit  simillimus,  quare  Goelis  hydrocephalum 
acutissimum  (apoplexiam  hydrocephalicam  serosam)  ab 
acuto  discernit.  Atque  illa  quidem  species  saepe  post 
exanthemata  metastatica,  impetigines,  diarrhoeas,  dysen- 
terias oppressas  exoritur,  haec  vero  species,  nempe 
acuta,  frequentissima  est;  plerumque  morbus  duas  septi- 
manas durat,  artis  tamen  auxilio  decursus  interrumpi  atque 
jam  post  unum  diem  vel  biduum  ad  felicem  eventum 
potest  perduci.  Raro  aegri  ante  octavum  diem  vita  de- 
cedunt, rarissime  tantum  morbus  diem  trigesimum  trans- 
greditur, tunc  vero  nunquam  non  leto  finitur. 

Quae  spectant  ad  exitum,  primum  morbus  prospere 
pervenire  potest  ad  sanationem  perfectam;  modo  in 

(1)  MilTs  Sammlung  auserlesener  Abhand.  T.  C6,  p.  488. 
Baur  in  Haeser’s  Archiv.  Bd.  1,  S.  269. 

primis  morbi  stadiis  jure  speramus  fore,  ut  sanetur  aeger; 
plerumque  circiter  septimum,  undecimum  diem  et  postea 
res  in  melius  mutantur  crisibus  manifestis;  universales, 

t 

febriles  apparent  urina  copiosa,  quae  sedimento  morboso 
carent,  atque  sudore,  qui  universalis,  copiosus,  calidus, 
interdum  exanthemate  erumpente  comitatur;  alvus  secer- 
nitur copiosa,  pulposa,  e viridi  nigricans  aut  fusca;  na- 
res labiaque  rursus  humescunt;  interdum  rhinorrhagia  aut 
otorrhoea  concomitatur  haec  symptomata,  simul  aegrotu- 
lus  pacatur  et  topica  crisi,  quae  summi  quidem  est  mo- 
menti, somno  capitur  placido,  profundo,  longo.  Tunc 
demum  spes  sanationis  affulget  laeta,  quae  tamen  haud 
raro  perfide  nos  fallit;  si  qua  tantum  sine  crisibus  re- 
mittunt symptomata,  ne  spei  confidamus. 

Verum  etiam  imperfecta  sanatione  morbus  pot- 
est finiri.  Aegrotuli  vivi  quidem  evadunt,  sed  manci  at- 
que debiles,  amaurosi,  surditate,  paralysi  correpti,  animo 
hebetes,  epilepsia,  bydrocephalo  chronico  affecti.  Id  quod 
tamen  fortunae  propitiae  beneficio  raro  tantum  evenit 
Crebrior  sanatione  letalis  est  exitus,  et  tertio  atque 
quarto  stadio  frequentior,  quam  primo  ac  secundo.  Mors 
aut  apoplexia  sanguinis  aut  serosa  effici  potest;  in  stadio 

quarto  exitum  letalem  quam  maxime  encepbalomalacia  se- 
' ’ 2* 

cundaria  confici  Fuchsius  in  libro  suo  contendit.  Sed 
liaec  hactenus. 

Restat  jam,  ut  res,  quae  maximam  in  exitum  morbi 

praedicendum  habeant  vim,  gravissimas  certe  adumbremus. 

\ 

Prognosis. 

Geueratim  hydrocephalus  inter  morbos  infanturn  longe 
periculosissimos  est  numerandus;  singulatim  pendet  pro- 
gnosis ex  rebus  hisce:  primum  ab  aetate  infanturn;  quo 
minores  aetate  sunt,  in  eo  majus  capitis  atque  vitae  pe- 
riculum perducuntur,  quo  quidem  propiores  pubertati,  in 
eo  minore  versantur.  Etiam  natura  causae  in  prognosi 
struenda  multum  valet;  si  morbus  ex  animi  pathemate  vel 
opii  usu  vel  metastasi  oritur,  gravior  est,  quam  qui  ex 
insolatione  aut  causa  mechanica  incipit.  Robusti  liberi 
magis  periclitantur , invalidi  saepius  ex  malo  evadunt. 
Si  morbus  una  cum  dentitione  incedit,  periculum  augetur; 
si  gastromalacia  comitatur,  mortem  infert.  Deinde  pro- 
gnosis ex  stadio  morbi  pendet:  medicorum  antiquorum  et 
recentiorum  plures,  ut  Paraeus,  Ludwig,  Plenk, 
Frank,  Goelis,  alii,  symptomatibus  exsudati  facti  ma- 
nifestis omnem  sanationis  spem  fugari  arbitrantur;  nec 
vero  desunt,  qui  exsudationem  manifestam  prospere  de- 
vinci posse,  sua  se  edoctos  experientia  profiteantur,  ut 

Cheyne,  P ortens  chlag,  Heim,Formey.  Remedia 
adhibita  si  non  viginti  quatuor  horis  ut  morbus  remittat 
efficiunt,  de  felici  eventu  desperandum.  Reconvalescentia 
perdiu  haesitat  ambigua,  persaepe  morbus  jam  manifeste 
minutus  rursus  increscit  atque  cito  mortem  infert,  et  de- 
mum postquam  signa  funesta  septem  octove  dies  evanue- 
rint, spei  confidamus. 

Inter  fausta  signa  haec  numeranda:  sudor  universa- 
lis, tepidus,  qui  somno  placido  erumpit  atque  complures 
perdurat  horas;  faustum  est,  si  nares  auresque  hume- 
scunt.  Infausta  habenda  sunt:  pulsus  tardus  atque  irre- 
gularis, vomitus,  strabismus,  pupilla  immobilis,  hemi- 
opsia,  amaurosis,  somnolentia  oculis  semi-apertis,  vorax 
ciborum  porrectorum  deglutitio,  convulsiones,  hemiplegia. 
Unum  symptoma  funestum  si  evanescit,  nondum  spem 
affert  ullam  justam.  Sed  missis  his,  quae  latius  patent 
uberioremque  requirunt  expositionem,  postremo  jam  illud 
unum  adhuc  considerandum  esse  videtur,  qui  morbo  sit 
medendum. 

T hera  pia. 

Indicatio  prophylac tica  primum,  foetum  jam  re- 
spiciens, matres  vel  gravidas  valetudinem  curare,  pathe- 
mata  animi  fugere,  potus  spirituosos  vitare  jubet*  Infans 

neonatus  ne  prematur,  ne  obstetrices,  ut  quaedam  solent, 
caput  partu  deformatum  in  melius  conformare  funeste  co- 
nentur,  ne  nimiis  neonati  fasciis  involvantur,  ne  caput, 
ut  in  baptizando  periculum,  refrigeretur,  neve  ictu  casuve 
laedantur,  maximopere  cavendum.  Alvus  adstricta  ne  un- 
quam plus  quam  viginti  quatuor  horas  feratur,  curandum, 
utque  lotium  libere  excernatur.  Monendum  deinde  est, 
ne  animus  praemature  excolatur  neve  liberi  poenis  nimiis 
fabulisve  mostellariis  terreantur;  potissimum,  ne  caput 
nimis,  ut  mitra  ex  pellibus  facta,  calefiat,  aut  aestu  solis 
nimio  tangatur  intectum,  ne  potus  cibusve  difficile  dige- 
rendi, alvum  constipantes,  excitantes,  remediave  narcotica, 
somnifera  adhibeantur. 

Indicationi  huic  propbylacticae  eo  diligentius  ut  satis- 
faciant, oportet  familias,  quarum  est  opportunitas  ad  hunc 
morbum  declarata,  qua  jam  complures  perierunt  infantes. 
Quae  si  ita  sunt,  suadendum  est  matri,  ut  non  ipsa  ube- 
ribus suis  alat  infantem,  sed  nutrici  sanae  committat. 
Insuper,  si  dispositio  quaedam  capitis  forma  significatur, 
etiam  plus  cavendum  est;  caput  infantis  quotidie  complu- 
ries aqua  frigida  lavetur,  nisi  impetigine  cingitur.  Non- 
nunquam  quarta  quaque  septimana  eccoproticum  infanti 
porrigatur;  denique  plane  aptum  erit,  in  familiis,  in  qui- 
bus hydrocephalus  haereditarius  occurrit,  neonatis,  ut 

Cheyne  atque  Sachs  e suadent,  fonticulum  aperire,  qui 
ultra  aetatis  annos,  in  quibus  antea  liberi  morbo  confici 
solebant,  pateat. 

Indicationi  inde  causae  satisfacturi  res  externas 
removemus  omnes,  quae  cerebri  irritationem  sustentare 
possint;  exanthemata  atque  impetigines  retrogradae  vesi- 
satoriis,  emplastro  Tartari  stib.  in  externam  cutem  revo- 
care experiamur;  capite  vulnerato  atque  conquassato  per 
longius  temporis  spatium  regimen  antiphlogisticum  perse- 
qui et  infantem  diligentius  tueri  medicus  jubetur* 

Indicatio  denique  morbi  ipsius  in  singulis  stadiis 
est  diversa;  primum  quidem  atque  secundum  methodum 
antiphlogisticam  requirunt,  attamen  secundum  propriam 
corporis  puerilis  atque  morbi  indolem  temperatam,  Hiru- 
diues  primum  duae — duodecim  post  aures,  in  tempora  ap- 
ponantur atque  haemorrhagia,  quae  sequitur,  foveatur, 
prout  rubor  faciei  labiorumque  atque  signa  cerebri  irritati 
suadent.  Verumenimvero  probe  est  cavendum,  ne,  ex- 
terna sanguinis  turbulenti  specie  decepti,  nimium  sangui- 
nis effluere  sinamus,  nam  in  hoc  encephalitidis  genere 
neurophlogistico  depletionem  nimiam  atque  nimis  subitam 
quam  facillime  paralysis  extemplo  sequitur.  Sin  ex  pri- 
mis hirudinibus  res  prospere  successere  initio,  verum  post 
aliquod  tempus  signa  recrudescunt,  ne  punctum  quidem 

temporis  dubitemus  iterum  hirudines  apponere.  Postea 
gelu  in  usum  est  vocandum,  epithemata  ex  nivibus  vel 
glacie  vel  aqua  frigida  vel  aqua  cum  aceto  mixta,  in  ve- 
siculam bubulam  immissa  adhibenda,  aut  fomentationes 
Schmuckerianae  instituendae  sunt,  donec  facies  non 
amplius  rubescat,  vertigo,  temulentia  diminuatur,  oculorum 
reliquorumque  sensuum  mendacia  sint  fugata;  quae  tamen 
signa  quoties  recrudescunt,  ad  frigus  toties  est  refugien- 
dum. Praeter  remedia  haec,  quae  directe  sanguinis  pro- 
cellam atque  impetum  frangere  conantur,  methodus  deri- 
vans summum  therapiae  est,  sine  qua  antiphlogistica  ex- 
hauritur frustra,  quae  non  nisi  pro  tempore  auxiliatur, 
sanguinis  impetum  arcere  nequit.  Atque  primum  quidem 
ad  tractum  intestinalem  derivandum  utimur  purgantibus, 
potissimum  Mercurio  dulci,  qui  insuper  resorbendi  virtute 
maxime  excellit.  Ordinatur  Calomel,  quoad  sedes  pro- 
priae illae  virides,  foetidae,  pulposae  apparent,  infantulis 
mensis  unius  usque  quatuor  binis  horis  grani  quadrans, 
infantibus  mensium  sex  usque  annorum  duorum  granum 
dimidium,  aetate  magis  provectis  granum  unum  ad  duo, 
seroper  addita  magnesia.  Sin  alvus  constricta,  dosis  ad- 
augetur, quin  Jalapa  additur,  remedia  clysmatibus  ape- 
rientibus juvantur.  Ita  quotidie  alvus  liquida  quater  vel 
sexies  per  plures  dies  provocanda  est.  Sin  alvus  nimis 


25 

crebrescit,  muco,  quin  cruore  misceatur,  si  infantes  de 
torminibus  conqueruntur,  Calomel  seponatur  oportet,  ejus- 
que  loco  Decoct.  Salep  atque  Digitalis  cum  Liquor. 
Ammonii  acetici  porrigatur,  nam  oleosa  propter  vomitum 
timendum  vitanda  sunt.  Praeter  hanc  jam  methodum  an- 
tipblogisticam  atque  sedativam  diaeta  apta  ordinanda. 
Cubiculum,  in  quo  aegrotuii  versantur,  subobscurum, 
quietum  sit,  infantes  situm  in  lectulo  magis  erectum  ser- 
vent, ne  subito  moveantur,  quum  haud  difficile  vomitus 
exoriatur.  Alantur  aegrotuii  modo  ibucilagine  atque  po- 
mis coctis,  potus  sit  acidulus,  temperans,  aqua  cum 
citri,  Rubi  Idaei  succo  mixta. 

Si  liydrocephalus  cum  gastromalacia  est  complicatus, 
cura  aliquantulum  mutanda  est;  purgantia  jam  adhiberi 
non  possunt,  sed  hujus  derivandi  generis  loco  in  cutem 
renesque  agere  experimur.  Ut  supra  porrigitur  Liq. 
Amnion,  acet.,  Digit.,  pediluvia  atque  maniluvia  calida, 
cataplasmata,  quibus  pedes  involvuntur,  inunctiones  ex 
Acet,  scillit.,  Terebinthina  vel  Tinct.  Cantharidum  in  ab- 
domen, lumbos,  suras  factae,  clysmata  ex  Aceto  parata 
praeterea  bene  apta  sunt  in  stadio  irritationis.  Vel  nunc 
Formey  exiguas  Digitalis  doses  addit.  Nunquam  ne- 
gligantur  inunctiones  Ung.  cinerei,  saepe  efficacissimae 
in  caput  tonsum,  aut  alternatio)  in  crura,  axillas  alias- 

que  partes  factae,  trinis  horis  drachmae  dimidiae.  Facere 
hoc  loco  non  possum,  quin  remedii  memor  sim,  quod 
recentiore  tempore  aut  per  se  aut  junctum  cum  Mercurio 
aptissimum  ad  resorptionem  juvandam  adhibebatur,  Jo- 
dum  (1)  dico.  Jam  vero,  si  tertium  supervenit  aegro- 
tulo  stadium,  si  exsudatum  factum  esse  patet,  Goelis 
nunquam  aegrum  servatum  se  vidisse  confirmat.  Etiam 
tunc  Mercurio  fortiter  adhibito  prosper  exitus  valde  qui- 
dem ambiguus  potest  sperari.  Simul  capiti  tonso  ingens 
Emplast.  Cantbarid.  imponitur,  cui  suppuranti  favendum. 
Remedium  vero  hoc  in  stadio  summi  momenti  sunt  super- 
fusiones frigidae,  quae  saepe  miram  suam  comprobarunt 
vim.  Infantes  saepe  — infusi  illico  sopore  excitantur,  in 
quem  tamen  mox  relabuntur;  superfusiones  saepe  binis 
horis,  quin  singulis  iteratae  die  ac  nocte  adhibendae  sunt, 
donec  morbus  plane  devictus  erit.  Remedium  non  mino- 
ris dignitatis  eo  constat,  ut  totum  corpus  involvatur  in 
lintea  aqua  gelida  imbuta;  incitamento  tanto  in  externo 
corpore  adbibito  nihil  mirandum,  si  morbus  internus  con- 
sistit. Denique  consilium,  quod  dedit  Graves,  silentio 
praeterire  nequimus,  pupilla  dilatata  Opium  adhibendi; 


(1)  Schmidfs  Jahrbiicher.  Bd.  25.  pg.  153.  Medicinische 
Zeitschrift  fur  Preussen  1841.  pg.  75. 

quum  Opium  pupillam  contractam  reddat,  et  ipse  Gra- 
ves atque  Hauffius  prospere  hac  methodo  se  usos  esse 
perhibent  (1). 

Alia  remedia,  quae  rebus  sic  se  habentibus  adhi- 
benda collaudantur,  sunt:  epithemata  ex  Infuso  herbarum 
aromaticarum  cum  Spirituosis  parato,  balnea  calida;  in- 
terne Arnica,  Aminoniacalia,  Calomel  cum  Moscho,  Aqua 
Cblorinica,  similia. 

Crises  si  apparent  diaphoreticis  juvandae  sunt  reme- 
diis, si  reconvalescunt  aegroluli,  quam  cautissime  agamus : 
nimis  enim  propensi  sunt,  qui  in  morbum  recidant.  To- 
nica  sapienter  tantum  porrigantur,  in  quibus  praestat 
China. 

(1)  Wurtenberg.  Correspondenzblatt  1840.  pg.  172. 

Natus  sum  Adalbertus  Aloysius  Franciscus 
Bock,  fidei  addictus  catholicae,  pridie  Idus  Novembres 
anni  h.  s.  XX  Berolini,  patre  Josepho,  inedico 
tunc  Berolini  practico,  physico  nunc  in  Silesia  regio,  et 
matre  Friderica  e gente  Krause,  quam  jam  quinque 
abhinc  annis  praematura  mihi  morte  ereptam  intime  lugeo* 
Postea  quidem  denuo  pater  uxorem  duxit  Carolinam  e 
gente  Roegner,  quam  tamen  et  ipsam  ante  quinque 
menses  diro  extinctam  fato  maeremus.  Primas  literas 
domi  Schoenaviae  a patre  dilectissimo  edoctus,  puer  an- 
norum XIII  Vratislaviae  in  Gymnasii  ad  aedem  St.  Mat- 
thiae  t.  t.  Rectore  Clariss.  Elvenich  florentis  disci- 
pulorum quintae  classis  numerum  receptus  sum,  ibique 
circiter  VI  annos  studiis  humanioribus  addiscendis  ope- 
ram dedi. 

Dein  cum  testimonio  maturitatis  dimissus,  anno  h.  s. 
XXXIX  almam, F quae  ibi  floret,  Universitatem  literarum 

adii  et  ab  111.  Hahn,  t.  t.  academiae  fasces  tenente,  ci- 
vibus academicis  adscriptus,  apud  111.  Hensch-el,  t.  t. 
ordinis  medicorum  Decanum,  nomen  sum  professus.  Ab- 
hinc per  VI  semestria  in  illa  musarum  sede  scholis  inter- 
fui hisce:  111.  Barkow,  qua  est  insigni  doctrinae  subti- 
litate, de  anatomia  et  comparata  et  pathologica  disseren- 
tem audivi.  111.  Benedict  de  chirurgia  generali  atque 
speciali,  de  ophthalmologia,  de  fasciis  rite  applicandis  et 
de  instrumentis  profunditate  doctrinae  cognita  dicentem 
audivi;  examinatoriis  de  plurimis  chirurgiae  doctrinis,  ope- 
rationibus chirurgicis  atque  ophthalmicis  in  cadaveribus 
rite  instituendis  interfui.  In  clinico  atque  policlinico  chi- 
rurgico dux  mihi  idem  fuit  per  annum  et  quarundam  in 
vivis  operationum  perficiendarum  occasionem  mihi  dedit. 
III.  Betschler  gynaecologiam  et  artem  obstetriciam,  atque 
operationes  obstetricias  tam  diserte  quam  dilucide  me 
edocuit.  Idem  in  policlinico  gynaecologico,  quod  sub 
ejus  auspiciis  in  dies  laetius  accrescit,  dux  atque  prae- 
ceptor benevolentissimus  occasionem  feminarum  et  infan- 
tum  morbos  curandi  atque  parturientibus  auxilium  ferendi 
multiplicem  mihi  dedit.  111.  Nees  ab  Escnbeckii 
scholas  de  botanice  generali  frequentavi;  III.  Fiscker 
de  chemia  universa  experimentali  et  pharmaceutica;  III. 
de  Glocker  miueralogiam  milii  exposuit;  III.  Goep- 


pert  de  plantis  officinalibns ; 111.  Gravenhorst  de 
zoologia ; 111.  Henschel  de  encyclopaedia  medica ; 

111.  K I o s e de  pathologia  generali  et  materia  me- 
dica; 111.  Otto  anatomen  corporis  humani,  historiam  foe- 
tus, sectiones  in  foro  rite  instituendi  methodum  nota  ora- 
tionis suavitate  me  docuit.  Dux  mihi  fuit  idem  hilaris  in 
exercitationibus  anatomico-practicis  per  duo  semestria  hie- 
malia.  111.  Pohl  physices  hodiernae  systema  et  doctri- 
nam de  electrornagnetismo  profundo,  quo  est,  animi  vi- 
gore, mihi  enucleavit.  111.  Purkinje  physiologiam  ex- 
perimentis illustratam  et  histologiam  mihi  exposuit.  III. 
R em  er  sen.  de  therapia  generali  verba  facientem  audivi. 
Idem  vir  per  duo  semestria  in  clinico  atque  policlinico 
medico  moderator  mihi  exstitit  unicus.  111.  Rem  er  jun. 
de  syphilide  cum  vigore  egregio  dicentem  me  audivisse 
glorior.  Ceterum  111.  Rohowsky  de  logice,  111.  Thilo 
de  psychologia,  111.  Stentzcl  de  historia  annorum  Xlll — 
XV  b.  s.,  Cl.  Kahlert  de  Goethii  Faustio  atque  de 
poetis  saeculi  nostri,  HI.  Sei  dei  de  pharmacocatagra- 
phologia,  111.  Wendt  de  morbis  ex  laesa  nutritione 
oriundis  et  de  morbis  psychicis  disserentes  audivi. 

Praeterea  Exper.  Doct.  Wendt,  Nega,  Menschig, 
Koehler  in  exercitationibus  clinico-practicis  benigue  me 


adjuverunt  Quibus  viris  Illustrissimis,  Celeberrimis,  Ex- 
perientissimis  gratias  quas  debeo  maximas  nunc  ago. 

Auctumno  praeterito  Berolinum  studiorum  finiendorum 
causa  transgressus  et  almae  hujus  Universitatis  civibus 
ab  111.  de  Raumer,  penes  quem  nunc  fasces  academici 
sunt,  adscriptus,  apud  111.  Mueller,  h.  t.  decanum  gra- 
tiosi  medicorum  ordinis  maxime  spectabilem,  nomen  sum 
professus. 

Atque  his  interfui  scholis:  111.  Wagner  medicinam 
forensem,  exemplis  ex  experientia  sua  sat  copiose  sum- 
ptis atque  sectionibus  in  cadaveribus  rite  institutis  illu- 
stratam, et  politiam  medicam  me  edocuit.  111.  Hecker 
de  historia  medicinae  atque  pathologia  historica  aeque 
eleganter  atque  docte  disserentem  audivi.  Cei.  Ideler 
psychiatricen  quam  maxime  diserte  atque  ingeniose  mihi 
exposuit.  In  aliis  scholis  non  versatus  sum  nisi  in  ex- 
ercitationibus clinicis,  quae  ducibus  hic  111.  et  Cei.  flo- 
i rentes  frequentantur. 

Tentaminibus  jam,  et  philosophico  et  medico,  atque 
I examine  rigoroso  coram  gratioso  medicorum  ordine  super- 
atis, spero  fore,  ut  dissertatione  thesibusque  defensis, 
\ summi  medicinae  et  chirurgiae  honores  in  me  conferantur. 

1.  Hydrocephalum  acutum  inter  neurophlogoses  potius 
quam  inter  phlogoses  esse  numerandum, 

2.  Neurophlogoses  multuin  a phlogosibus  discrepare, 

3.  Remedia  s,  d,  prophylactica  vel  nulla  esse  vel  nocere. 

4.  Peccare  medicum,  qui  quo  natura  vergat,  eo  semper 
tendat. 

5.  Esse  conditiones  quasdam,  quibus,  licet  infantis  de- 
mortui signa  certa  non  exstent,  excerebratio  tamen 
concedatur,  quin  jubeatur. 


